als_Latn dik_Latn sna_Latn
Sulmuesi i Borussia Dortmund dhe kombëtares Japoneze, Shinji Kagawa, i kërkuar nga Sir Alex Ferguson prej më shumë se një viti, do të transferohet tek Manchester United për një shumë të panjohur, pas vizitave mjekësore dhe pajisjes me leje pune britanike.
23 vjeçarit i cili ka luajtur 30 ndeshje për kombëtaren japoneze, u ble në vitin 2010 për 350 mijë euro, dhe ndihmoi Borussia Dortmund në fitimin e dy titujve kampion radhazi. Largimi i tij drejt Man. United u bë më i mundshëm kur Chelsea mori një tjetër talent të ri që Ferguson kishte synim, belgun Eden Hazard.
Kagawa pësoi një dëmtim në shputën e këmbës në Kupën e Azisë 2011, duke bërë që të humbiste gjysmën e dytë të sezonit, por gjithsesi arriti të shenojë 8 gola në 18 ndeshje dhe të emërohet në 11-shen më të mirë të Bundesligës.
Ngaqë Kagawa nuk ishte pjesë e ekipit japonez në Kupën e Botës 2010, United mund ketë nevojë të bëjë një apelim të posatshëm pranë federatës për dhënien e lejes së punës. Kjo pasi rregullat në fuqi kërkojnë që një futbollist nga një vend jashtë BE-së të jetë aktivizuar në 75% të ndeshjeve të kombëtares së tij gjatë 2 viteve të fundit për të marrë lejen e punës. Megjithatë, suksesi i Kagawa tek Borussia duket se do ia lehtësojë procedurat e lejes dhe t’i sigurojë atij një rrugë të lirë drejt klubit të “Old Trafford”.
You must be logged in to post a comment Login
als_Latn als_Latn als_Latn als_Latn eng_Latn